Diari Oficial de la Generalitat Valenciana


Sumari del DOGV 3838, del 18-09-2000 (2000/7371)

ORDRE de 29 d'agost de 2000, de la Conselleria de Benestar Social, per la qual es convoquen beques per al curs 2000/01, per a jóvens residents en les residències juvenils de l'Institut Valencià de la Joventut (IVAJ) de la Generalitat Valenciana
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3838

Data del DOGV
:   18-09-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/7371


Data del document
:   29-08-2000

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * jove
    * ajuda pública
    * suport econòmic
    * estudiant
    * assignació per estudis

ORDRE de 29 d'agost de 2000, de la Conselleria de Benestar Social, per la qual es convoquen beques per al curs 2000/01, per a jóvens residents en les residències juvenils de l'Institut Valencià de la Joventut (IVAJ) de la Generalitat Valenciana [2000/7371]
  
L'ordre, de 25 de juliol de 1991, de la Conselleria de Cultura, Educació i Ciència, regula el funcionament de les residències juvenils de la Generalitat Valenciana i estableix entre les seues funcions la de facilitar als jóvens la pràctica d'activitats de caràcter recreatiu i cultural, d'acord amb les característiques de cada residència juvenil. Amb la finalitat d'aconseguir aquests objectius i d'auxiliar els directors en la programació i en l'animació de les activitats extraacadèmiques dels residents, la Conselleria de Benestar Social convoca les presents beques.
  
En virtut de les facultats que em confereix l'article 35 de la Llei de la Generalitat Valenciana 5/1983, de 30 de desembre de Govern Valencià, i d'acord amb el que estableix el Decret 108/1992, de 6 de juliol, del Govern Valencià, pel qual es regula la concessió de beques,
  
ORDENE
  
Primer
  
Convocar beques per a jóvens que, en el marc de la convocatòria publicada per resolució de la Direcció General de l'IVAJ de 31/05/2000 (Diari Oficial de la Generalitat Valenciana núm. 3.767 de 08/06/2000), hagen obtingut plaça com a residents per al curs 2000-2001 en les residències juvenils de l'Institut Valencià de la Joventut, de la Generalitat Valenciana.
  
Segon
  
Aprovar les bases que han de regir-ne la convocatòria, que s'inclouen com a annex I a aquesta ordre, i també els criteris de valoració de les sol·licituds (annex II) i el model de sol·licitud normalitzat (annex III).
  
Tercer
  
El cost total de la convocatòria ascendeix a 3.999.852 pessetes, que es finançarà a càrrec de les operacions comercials de l'IVAJ per minoració dels ingressos que es percebran durant els exercicis 2000 i 2001.
  
DISPOSICIONS FINALS
  
Primera
  
S'autoritza el director general de l'Institut Valencià de la Joventut a dictar les resolucions necessàries per a la gestió i el desplegament d'aquesta convocatòria.
  
Segona
  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.
  
Contra aquesta ordre, que posa fi a la via administrativa, es podrà interposar recurs contenciós administratiu, en el termini de dos mesos comptadors a partir de l'endemà de la seua publicació en el Diari Oficial de la Generalitat Valenciana, davant del Tribunal Superior de Justícia de la Comunitat Valenciana, d'acord amb el que estableixen els articles 10.1.j i 46 de la Llei 29/1998, Reguladora de la Jurisdicció Contenciosa Administrativa.
  
Potestativament, es podrà interposar recurs de reposició, davant de la Conselleria de Benestar Social en el termini d'un mes comptador a partir de l'endemà en què es produïsca aquella publicació, segons el que preveuen els articles 107 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 29 d'agost de 2000
  
El conseller de Benestar Social
  
RAFAEL BLASCO CASTANY
  
ANNEX I
  
Bases
  
Primera. Objecte de la convocatòria
  
Es convoquen beques per a jóvens als quals s'ha adjudicat plaça, per Resolució del director general de l'IVAJ de 27 de juliol 2000, per al curs 2000/01, en les residències juvenils de l'Institut Valencià de la Joventut, de la Generalitat Valenciana.
  
El nombre de beques oferides és el següent:
  
En la Residència juvenil La Florida, d'Alacant, 9 beques;
  
En la Residència El Maestrat, de Castelló, 5 beques;
  
En la Residència Sant Crist del Mar, de Benicarló, 2 beques.
  
L'import total de la beca per als beneficiaris de les residències El Maestrat i Sant Crist del Mar ascendirà a 268.380 PTA., i per als de la Residència Juvenil La Florida, l'import serà de 235.688 PTA., i consistirà en l'exempció del pagament de les quotes mensuals que els correspondria abonar durant el curs 2000/2001.
  
El beneficiari de la beca no podrà realitzar cap mena de treball remunerat mentre gaudisca d'aquesta ajuda, encara que podrà fer-la compatible amb altres ajudes a què puga accedir, tret d'aquelles que es puguen concedir pel mateix concepte.
  
La concessió i l'aprofitament de la beca no implicarà cap vinculació laboral o administrativa amb la Generalitat Valenciana.
  
Segona. Requisits dels sol·licitants
  
Per a optar a la beca caldrà que concórreguen i que s'acrediten, si és procedent, els requisits següents:
  
a) Estar admés/a com a resident en la residència juvenil en què es sol·licita la beca.
  
b) No estar en possessió de cap títol acadèmic que habilite per a activitats professionals, llevat que aquest títol supose un nivell o un grau inferior al dels estudis que s'estiguen realitzant o que es pretenguen realitzar.
  
c) Estar matriculat en el curs acadèmic per al qual es sol·licita la beca en un centre oficial. La distància entre aquest i la residència juvenil, en la qual ha de residir, i els mitjans de comunicació entre ambdós llocs, han de permetre al beneficiari de la beca el normal compliment de les seues obligacions en la residència.
  
Tercera. Documentació
  
1. La justificació de les situacions o circumstàncies al·legades a l'efecte de valoració s'acreditarà per mitjà de la presentació, juntament amb la instància, de la documentació següent:
  
a) La renda anual disponible de la unitat familiar es justificarà mitjançant fotocòpia de la totalitat de les pàgines (inclòs el full d'ingrés o devolució) de la declaració o declaracions de la renda dels seus membres, presentades l'any 2000, corresponents a l'exercici fiscal de 1999, i degudament segellades per l'entitat on van ser presentades. Si els cònjuges no realitzen la declaració conjunta i algun d'ells no està obligat legalment a efectuar la declaració de la renda, s'haurà de presentar, a més a més, un certificat de la delegació o administració del Ministeri d'Economia i Hisenda que acredite aquest fet. Quan els membres de la unitat familiar no estiguen obligats a presentar la declaració de renda o si es tracta d'ingressos exempts d'impostos, els ingressos s'hauran d'acreditar mitjançant els certificats expedits per l'empresa o l'organisme corresponent (INEM, AEAT, INSS...).
  
b) El nombre de membres de la unitat familiar es justificarà mitjançant fotocòpia del llibre de família.
  
2. Rebudes les sol·licituds, es procedirà a estudiar-les i també la documentació que les haja d'acompanyar. Quan la sol·licitud no complisca els requisits necessaris, assenyalats en l'article 71 de la Llei 4/1999 de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o no s'acompanye la documentació exigible d'acord amb aquesta resolució, es requerirà la persona interessada perquè en el termini de 10 dies, esmene la falta o acompanye els documents preceptius, amb la indicació que, si no ho fa així, se la considerarà que desisteix de la seua petició, amb resolució prèvia.
  
Quarta. Procediment i termini de presentació
  
1. Els models de sol·licituds es facilitaran als serveis centrals de l'IVAJ a València, a les seues unitats territorials d'Alacant i de Castelló, i a les mateixes residències juvenils.
  
2. Les sol·licituds i la documentació s'adreçaran als registres de l'Institut Valencià de la Joventut (c/ de l'Hospital, 11, 46511 València; c/ dels Orfebres Santalínea, 2, 12178 Castelló, i c/ de Sant Cristòfol, 8 i 10, 03799 Alacant), directament o en qualsevol de les formes que preveu l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
3. El termini de presentació de les sol·licituds finalitzarà el dia 2 d' octubre de 2000.
  
Cinquena. Comissió de Valoració i resolució de la convocatòria
  
1. El director general de l'IVAJ nomenarà d'entre el personal al servei del Govern Valencià adscrit a l'IVAJ, sis persones que constituiran la Comissió de Valoració, d'entre les quals nomenarà president i secretari.
  
La Comissió ajustarà el seu funcionament a allò que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
La resolució per la qual es determine la composició nominal de la Comissió es publicarà en el Diari Oficial de la Generalitat Valenciana.
  
2. Una vegada estudiades les sol·licituds de beca presentades, la Comissió elevarà la proposta d'adjudicació al director general de l'IVAJ, que resoldrà la convocatòria.
  
3. La resolució de la convocatòria es notificarà a les persones interessades en els termes que preveu l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener.
  
Sisena. Obligacions dels beneficiaris
  
Els becaris-residents tindran les obligacions següents:
  
a) Col·laborar amb la Direcció dels centres en el desplegament de les activitats extraacadèmiques programades i de les funcions assignades, sempre que no afecte a les seues hores de classe.
  
b) Encarregar-se del funcionament de la biblioteca de la residència juvenil i -si s'escau- de l'aula d'informàtica, d'acord amb les directrius de l'IVAJ.
  
c) Residir al centre.
  
d) Vetlar pel compliment de les normes de règim intern de la residència juvenil i col·laborar-hi amb la Direcció.
  
Setena. Acceptació de les bases
  
La participació en la present convocatòria implica l'acceptació de les bases que la regulen.
  
Huitena. Instrucció del procediment
  
1. La instrucció del procediment correspondrà al Servei de Participació Juvenil de l'Institut Valencià de la Joventut, que podrà demanar a la persona sol·licitant l'aportació addicional de tots els documents o les dades aclaridores que es consideren necessaris per a l'examen de la sol·licitud presentada.
  
2. Si la sol·licitud no reuneix els requisits exigits o no duu adjunta la documentació que d'acord amb aquesta ordre resulte exigible, es notificarà a la persona sol·licitant perquè, de conformitat amb el que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, en el termini de 10 dies, comptadors a partir de l'endemà de la recepció de la notificació, n'esmene la falta o hi acompanye els documents preceptius, tot indicant-li que, si no ho fera en el termini previst, es considerarà que ha desistit de la seua petició, després de la resolució del director general de l'Institut Valencià de la Joventut que prèviament s'haurà de dictar en els termes que preveu l'article 42 de la Llei susdita.
  
Novena. Revocació de la subvenció i reintegrament
  
1. Tota alteració de les condicions tingudes en compte per a la concessió de l'ajuda i, en tot cas, l'obtenció concurrent de subvencions o ajudes atorgades per altres administracions públiques o ens públics o privats, podrà donar lloc a la modificació de la resolució de concessió o a la seua revocació plena.
  
2. L'incompliment per part de la persona beneficiària dels requisits i condicions que van donar lloc a l'atorgament de l'ajuda, i també la no presentació de la documentació requerida, donaran lloc al corresponent procediment de revocació de l'ajuda concedida i -si és procedent- de reintegrament de les quantitats que correspongueren.
  
En la tramitació del procediment es garantirà, en tot cas, el dret de la persona interessada a l'audiència.
  
ANNEX II
  
CRITERIS DE VALORACIÓ DE LES SOL·LICITUDS
  
1. Títols, cursos o activitats relacionats amb activitats extraacadèmiques, animació juvenil o sociocultural:
  
fins a 10 hores: 1 punt
  
d'11 a 20 hores: 2 punts
  
de 21 a 30 hores: 3 punts
  
de 31 a 40 hores: 4 punts
  
de 41 a 50 hores: 5 punts
  
més de 50 hores: 6 punts
  
Fins a un total de 10 punts per aquest apartat.
  
2. Títols, cursos o activitats relacionats amb documentació, biblioteques o informàtica:
  
fins a 10 hores: 1 punt
  
d'11 a 20 hores: 2 punts
  
de 21 a 30 hores: 3 punts
  
de 31 a 40 hores: 4 punts
  
de 41 a 50 hores: 5 punts
  
més de 50 hores: 6 punts
  
Fins a un total de 10 punts per aquest apartat.
  
3. Valoració acadèmica
  
La valoració acadèmica dels aspirants, que es valorarà fins a un màxim de 60 punts, es realitzarà de la manera següent: s'obtindrà, numèricament, la nota mitjana de les assignatures corresponents al curs immediatament anterior i s'aplicarà un coeficient reductor del 0,8 a les assignatures qualificades en segones convocatòries.
  
A l'efecte del còmput de la nota mitjana, es farà la transformació numèrica d'acord amb la taula d'equivalències següent:
  
No presentat o anul·lació de convocatòria: 0 punts
  
Insuficient o suspés: 2 punts
  
Suficient o aprovat: 5 punts
  
Bé: 6 punts
  
Notable: 8 punts
  
Excel·lent: 10 punts
  
En les qualificacions expressades de forma quantitativa, es computarà d'acord amb la taula d'equivalències següent:
  
Qualificació de fins a un 4.9: 2 punts
  
Qualificació de fins a un 5,9: 5 punts
  
Qualificació de fins a un 6,9: 6 punts
  
Qualificació de fins a un 8,9: 8 punts
  
Qualificació de fins a un 10: 10 punts
  
4. Situació econòmica de la persona sol·licitant
  
Fins a un màxim de 10 punts.
  
Renda anual de la unitat familiar (per membre computable):
  
Fins a 450.000 PTA: 10 punts
  
De 450.001 a 500.000 PTA: 9 punts
  
De 500.001 a 550.000 PTA: 8 punts
  
De 550.001 a 600.000 PTA: 7 punts
  
De 600.001 a 650.000 PTA: 6 punts
  
De 650.001 a 700.000 PTA: 5 punts
  
De 700.001 a 750.000 PTA: 4 punts
  
Més de 750.000 PTA: 3 punts
  
5. Antiguitat de la persona sol·licitant en la residència: